Title: ਰਣਜੀਤ ਸਿੰਘ ਮਨਜ਼ੂਰ ਤਾਂ ਭਗਤ ਸਿੰਘ ਕਿਉਂ ਨਹੀਂ:  
ਵੁਸਤ ਦਾ ਬਲਾਗ਼ :
12 ਦਿਨ ਪਹਿਲਾਂ 27 ਜੂਨ ਨੂੰ ਮੈਂ ਇੱਕ ਟਵੀਟ ਪੜਿਆ, ਅੱਜ ਪੰਜਾਬ ਦੇ ਉੱਘੇ ਮਹਾਰਾਜਾ ਰਣਜੀਤ ਸਿੰਘ ਦਾ 180ਵਾਂ ਜਨਮ ਦਿਨ ਹੈ।
ਕਾਬੁਲ ਤੋਂ ਦਿੱਲੀ ਤੱਕ ਰਾਜ ਕਰਨ ਵਾਲੇ ਮਹਾਰਾਜਾ ਪੰਜਾਬ ਦੀ ਮਹਾਨਤਾ ਦੇ ਪ੍ਰਤੀਕ ਸਨ। 
ਉਨ੍ਹਾਂ ਨੂੰ ਜਨਤਾ ਲਈ ਸੁਧਾਰ ਅਤੇ ਸਹੂਲੀਅਤ ਵਾਲਾ ਸ਼ਾਸਨ ਲਾਗੂ ਕਰਨ ਵਾਲੇ ਸ਼ਾਸਕ ਵਜੋਂ ਯਾਦ ਰੱਖਿਆ ਜਾਵੇਗਾ। 
ਮੈਂ ਸਮਝਿਆ ਕਿ ਸ਼ਾਇਦ ਕਿਸੇ ਸਰਦਾਰ ਜੀ ਨੇ ਇਹ ਟਵੀਟ ਕੀਤਾ ਹੋਵੇਗਾ। ਪਰ ਜਦੋਂ ਨਾਮ ਦੇਖਿਆ ਤਾਂ ਅੱਖਾਂ ਖੁੱਲ੍ਹੀਆਂ ਦੀਆਂ ਖੁੱਲ੍ਹੀਆਂ ਰਹਿ ਗਈਆਂ।

ਇਹ ਤਾਂ ਪਾਕਿਸਤਾਨ ਦੇ ਵਿਗਿਆਨ ਅਤੇ ਟੈਕਨੋਲਾਜੀ ਵਿਭਾਗ ਦੇ ਮੰਤਰੀ ਫਵਾਦ ਚੌਧਰੀ ਦਾ ਟਵੀਟ ਸੀ। ਇਸ ਦਾ ਕੋਈ ਵਿਰੋਧ ਵੀ ਨਹੀਂ ਹੋਇਆ ।
ਫਿਰ ਇਹ ਖ਼ਬਰ ਪੜ੍ਹੀ ਕਿ ਮੁਗ਼ਲਾਂ ਦੇ ਬਣਾਏ ਲਾਹੌਰ ਦੇ ਸ਼ਾਹੀ ਕਿਲੇ 'ਚ ਮਹਾਰਾਜਾ ਰਣਜੀਤ ਸਿੰਘ ਦੀ 9 ਫੁੱਟ ਉੱਚੀ ਤਾਂਬੇ ਦੀ ਮੂਰਤੀ ਵੀ ਲਗਾਈ ਗਈ ਹੈ।